РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/462-21

3. новембар 2021. године

Б е о г р а д

ЗАПИСНИК

49. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

 ОДРЖАНЕ 3.НОВЕМБРА 2021. ГОДИНЕ

Седница је почела у 16,55 часова.

Седници је председавала др Александра Томић, председник Одбора.

Седници су присуствовали чланови Одбора: Зоран Бојанић, Оливера Пешић, Братимир Васиљевић, Ана Чарапић, Владимир Маринковић и Милорад Мијатовић.

Седници су присуствовали заменици чланова Одбора: Адријана Пуповац (заменик Душка Тарбука), Ана Белоица (заменик Соње Влаховић), Светлана Милијић (заменик Бобана Бирманчевића) и Угљеша Марковић (заменик Душана Бајатовића). Зоран Томић

 Седници нису присуствовали чланови Одбора: Верољуб Арсић, Николa Јоловић, Горан Ковачевић, Љиљана Кузмановић Вујаковић, Золтан Пек и Војислав Вујић, нити њихови заменици.

Седници је присуствовао и народни посланик Зоран Томић.

На предлог председника Одбора, Одбор је једногласно (11 гласова „за“) утврдио следећи:

Дневни ред:

 1. Одлучивање о упућивању предлога да се Предлог одлуке о избору председника и чланова Комисије за хартије од вредности (број 02-1939/21 од 3. новембра 2021. године), у складу са чланом 167. Пословника Народне скупштине, разматра по хитном поступку.

**ПРВА ТАЧКА ДНЕВНОГ РЕДА: Одлучивање о упућивању предлога да се Предлог одлуке о избору председника и чланова Комисије за хартије од вредности (број 02-1939/21 од 3. новембра 2021. године), у складу са чланом 167. Пословника Народне скупштине, разматра по хитном поступку.**

Др Александра Томић је подсетила да председнику и члановима Комисије за хартије од вредности мандат истиче 23. новембра 2021. године. Потребно је упутити предлог да се Предлог одлуке о избору председника и чланова Комисије за хартије од вредности разматра по хитном поступку, на наредној седници Народне скупштине, како би Народна скупштина у законском року донела одлуку о именовању и тиме обезбедила услове за несметан рад Комисије.

Одбор за финансије, републикчки буџет и контролу трошења јавних средстава, на 47. седници одржаној 2. новембра 2021. године, утврдио је Предлог одлуке о избору председника и чланова Комисије за хартије од вредности (број 02-1939/21 од 3. новембра 2021. године), који је упутио Народној скупштини на разматрање и одлучивање.

Одбор за финансије, републички буџет и контролу трошења јавних средстава, на 49. седници одржаној 3. новембра 2021. године, је једногласно (11 гласова „за“) одлучио је да предложи Народној скупштини да Предлог одлуке о избору председника и чланова Комисије за хартије од вредности (број 02-1939/21 од 3. новембра 2021. године) разматра по хитном поступку, у складу са чланом 167. Пословника Народне скупштине, како би Народна скупштина у законском року донела одлуку о именовању председника и чланова Комисије, чиме би се створили услови за несметан рад Комисије.

Седница је завршена у 17,00 часова.

Седница је тонски снимана

СЕКРЕТАР ОДБОРА ПРЕДСЕДНИК

 Тијана Игњатовић др Александра Томић